CELEX: 32012R0849
Language: hu
Date: 2012-09-19 00:00:00
Title: A Bizottság 849/2012/EU végrehajtási rendelete ( 2012. szeptember 19. ) a citromsavból, szorbinsavból, timolból és vanillinből álló készítmény brojlercsirkék, tojójércék, valamennyi kisebb hízó- és tojómadár-faj, valamint a Sus scrofa domesticus fajtól eltérő elválasztott sertések takarmány-adalékanyagaként történő engedélyezéséről (az engedély jogosultja: Vetagro SpA)  EGT-vonatkozású szöveg

20.9.2012   
            
            
               HU
            
            
               Az Európai Unió Hivatalos Lapja
            
            
               L 253/8
            
         A BIZOTTSÁG 849/2012/EU VÉGREHAJTÁSI RENDELETE
   (2012. szeptember 19.)
   a citromsavból, szorbinsavból, timolból és vanillinből álló készítmény brojlercsirkék, tojójércék, valamennyi kisebb hízó- és tojómadár-faj, valamint a Sus scrofa domesticus fajtól eltérő elválasztott sertések takarmány-adalékanyagaként történő engedélyezéséről (az engedély jogosultja: Vetagro SpA)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkének megfelelően kérelmet nyújtottak be a citromsavból, szorbinsavból, timolból és vanillinből álló készítmény engedélyezésére. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a citromsavból, szorbinsavból, timolból és vanillinből álló készítmény brojlercsirkék, tojójércék, valamennyi kevésbé jelentős kisebb hízó- és tojómadár-faj, valamint valamennyi (elválasztott) kevésbé jelentős sertésféle takarmány-adalékanyagaként történő engedélyezésére irányul.
            
         
               (4)
            
            
               Az 1117/2010/EK bizottsági rendelet (2) a citromsavból, szorbinsavból, timolból és vanillinből álló készítmény elválasztott malacok takarmány-adalékanyagaként történő használatát 10 évre engedélyezte.
            
         
               (5)
            
            
               Az Európai Élelmiszerbiztonsági Hatóság (a továbbiakban: Hatóság) 2012. május 25-i véleményében (3) megállapította, hogy a javasolt felhasználási feltételek mellett a citromsavból, szorbinsavból, timolból és vanillinből álló készítmény nincs káros hatással sem az állati vagy emberi egészségre, sem a környezetre, és használatával javulhat a célfajok gyarapodási üteme. A Hatóság szerint nincs szükség a forgalomba hozatalt követő különleges nyomonkövetési előírásokra. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
            
         
               (6)
            
            
               A szóban forgó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően e készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” kategóriába és az „állattenyésztésben alkalmazott egyéb adalékanyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. szeptember 19-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 317., 2010.12.3., 3. o.
   
      (3)  EFSA Journal (2012); 10(5):2670.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatás
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: állattenyésztésben alkalmazott egyéb adalékanyagok (a tenyésztéstechnikai paraméterek javulása)
                  
               
            
                  4d 3
               
               
                  Vetagro SpA
               
               
                  Citromsavat, szorbinsavat, timolt és vanillint tartalmazó készítmény
               
               
                  
                               
                           
                           
                              
                                 Az adalékanyag összetétele
                              
                              Citromsavat, szorbinsavat, timolt és vanillint mikrokapszulázott, védett formában tartalmazó készítmény. Minimális tartalom:
                              
                                           
                                       
                                       
                                          Citromsav: 25 g/100 g
                                       
                                    
                                           
                                       
                                       
                                          Szorbinsav: 16,7 g/100 g
                                       
                                    
                                           
                                       
                                       
                                          Timol: 1,7 g/100 g
                                       
                                    
                                           
                                       
                                       
                                          Vanillin: 1 g/100 g
                                       
                                    
                        
                               
                           
                           
                              
                                 A hatóanyagok jellemzése
                              
                              
                                           
                                       
                                       
                                          Citromsav C6H8O7 (tisztaság ≥ 99,5 %)
                                          2-hidroxi-1,2,3- propán-trikarboxilsav, CAS-szám: 77-92-9 vízmentes
                                       
                                    
                                           
                                       
                                       
                                          Szorbinsav C6H8O2 (tisztaság ≥ 99,5 %)
                                          2,4-hexadiénsav, CAS-szám 110-44-1
                                       
                                    
                                           
                                       
                                       
                                          Timol (tisztaság ≥ 98 %)
                                          5-metil-2-(1-metil-etil)fenol, CAS-szám 89-83-8)
                                       
                                    
                                           
                                       
                                       
                                          Vanillin (tisztaság ≥ 99,5 %)
                                          4-hidroxi-3-metoxibenzaldehid, CAS-szám 121-33-5)
                                       
                                    
                        
                               
                           
                           
                              
                                 Analitikai módszerek
                                  (1)
                              
                              A szorbinsav és a timol meghatározása a takarmányban: fordított fázisú, nagy hatékonyságú folyadékkromatográfiás módszer, UV/diódasoros detektálással(RP-HPLC-UV/DAD). A citromsav meghatározása az adalékanyagban és az előkeverékekben: (RP-HPLC-UV/DAD). A citromsav meghatározása a takarmányban: enzimatikus citromsavtartalom-meghatározás – NADH (redukált nikotinamid-adenin-dinukleotid) spektrometriás módszerrel.
                           
                        
               
                  Brojlercsirke és tojójérce
                  Kisebb hízó- és tojómadár-faj
               
               
                  —
               
               
                  200
               
               
                  —
               
               
                  Biztonsági előírás: használatkor védőmaszk, védőszemüveg és védőkesztyű viselése kötelező.
               
               
                  2022. október 10.
               
            
                  Elválasztott sertésféle
                  a Sus scrofa domesticus faj kivételével
                  
               
               
                  1 000
               
            
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.aspx